පෑලියගොඩ මැනිං තොග වෙළෙඳ පොළට දිවයිනේ සෑම පලාතකින්ම පාහේ එළවළු තොග ඉතා හොඳින් ලැබී තිබුණු බව අප වාර්තකරු පවසනවා.මේ නිසා අද දින යම් මිල පහළ යෑමකුත් දක්නට ලැබුණා.කෙසේවෙතත් වෙළඳුන් පැවසුවේ මිල ගණන් පහළ ගිය ද සිල්ලර වෙළෙඳුන්ගේ පැමිණීමේ අඩුවක් දක්නට ඇති බවයි.මැනිං වෙළඳ පොළ දිනපතා විවෘත කලහොත් එළවළු මිල ගණන් මීටත් වඩා අඩු විය හැකි බවයි තොග වෙළඳුන් පවසන්නේ.මේ අතර ඉන්ධන මිල ඉහළ යෑම තමන්ගේ රැකියාවට ගැටළුවක් බවයි ඩිලිවරි සඳහා පැමිණි රථ වාහනවල වෙළඳුන් පැවසුවේ.අද දින පෑලියගොඩ මධ්‍යම මත්ස්‍ය වෙළෙඳ සංකීර්ණයට මාළු තොග සාමාන්‍ය පරිදි ලැබී තිබුනත් මාළු වර්ග කිහිපයක මිල ගණන් ඉහළ ගොස් තිබෙනවා.මාළු මිලදී ගැනීමට පාරිභෝගිකයන් පැමිණීමේ ඉතා අඩුවක් ඇති බවයි වෙළඳුන් පවසන්නේ.